I 1933 giftet hun seg med Cyril Fox (som var historiker med forhistorisk tid som spesialfelt, og som var 25 år eldre enn henne), og de fikk tre sønner. Ekteparet Fox gravde ut forhistoriske og romerske funnsteder rundt om i Storbritannia, og samarbeidet nært frem til Cyril Fox døde i 1967. Hennes mest betydelige innsats var arbeidet hennes med det romerske Exeter. Hun holdt også forelesninger ved mange universiteter i Storbritannia og New Zealand. Etter at ektemannen ble adlet ble hun kjent som Lady Fox.